Регионален център за ранна интервенция на уврежданията функционира от 02.01.2017 г. по проект „Продължаване дейността на Регионален център за ранна интервенция на уврежданията – Плевен” към Община Плевен. В центъра се предоставят мобилни социални услуги за деца и семейства в риск, които обхващат 13 населени места в община Плевен, включително и град Плевен. Ранната интервенция на уврежданията е насочена към пряката работа с деца с увреждания и техните семейства, включително рехабилитация, която се осъществява и като мобилна работа в дома на детето. Предоставя се психологическа подкрепа и консултиране на бъдещи и настоящи родители за формиране и развитие на родителски умения. Към момента 57 деца на възраст от 0 до 7 год. посещават Центъра, за да работят с различни специалисти - психолог, логопед, рехабилитатор и специален педагог. Всички консултации са безплатни.